I utgangspunktet var basketball den eneste lagidretten der vertsnasjonen ikke var automatisk kvalifisert til konkurransene. Dette var fordi at laget før har vært delt mellom England, Skottland og Wales, men i OL er det som kjent Storbritannia som deltar samlet. Men etter et møte 13. mars 2011 i Lyon i Frankrike, ble det enighet blant FIBAs styre om å tillate de britiske lagene automatisk adgang. Resten av kvalifiseringen foregikk via Basket-VM og de kontinentale mesterskapene, samt en OL-kvalifisering i månedene før OL.